wickkiey/tamil-wikipedia-chunked huggingface dataset:
# சட்டேசுவரி கோயில்

## சக்தி பீடம்

சடலத்தை சுமந்து செல்லும் சிவன்]]
சாக்த சமயத்தவரால் வழிபடும் சக்தி பீடங்களில் ஒன்றாக இக்கோயில் கருதப்படுகிறது. சக்தி பீடங்களின் தோற்றம் தட்சனின் வெள்வி, சதி தேவியின் தீக்குளிப்பு, சிவன் அவளது சடலத்தை சுமந்து அலைந்து திரிந்தபோது உடல் உறுப்புகள் வீழ்ச்சியடைந்த புராணங்களில் இருந்து வருகிறது. சதி தேவியின் உடல் உறுப்புகள் விழுந்த அந்த ஆலயங்கள் சக்தி பீடங்கள் என்று அழைக்கப்பட்டன.
# நிசாத் கட்சி

**நிசாத் கட்சி** (**Nishad Party**) இந்தியாவின் உத்தரப் பிரதேச மாநிலத்தில் சஞ்சய் நிசாத் என்பவரால் 2016-ஆம் ஆண்டில் மாநில அளவில் துவக்கி, பதிவு செய்யப்பட்ட அரசியல் கட்சியாகும். **"Nirbal Indian Shoshit Hamara Aam Dal"** என்பதன் சுருக்கமே **நிசாத்** ஆகும். இந்த அரசியல் கட்சி நிசாதர்கள் எனும் வேட்டைச் சமூகத்தினர், கெவாட் மக்கள், பிந்த மக்கள், மல்லா, காசியப், மாஞ்சி, கோண்ட் மற்றும் ஆற்றை நம்பி, குறிப்பாக மீன் பிடித்தல், படகு ஓட்டும் தொழில்கள் செய்யும் இதர சமூகத்தினரின் அரசியல், கல்வி, சமூக, பொருளாதார முன்னேற்றத்திற்காக நிசாத் கட்சி துவக்கப்பட்டது. இதன் நிறுவனத் தலைவர் சஞ்சய் நிசாத், முன்னர் பகுஜன் சமாஜ் கட்சியில் இருந்தவர்.  
நிசாத மக்கள் முன்னர் சமாஜ்வாதி கட்சி மற்றும் பகுஜன் சமாஜ் கட்சிகளின் தேர்தல் வெற்றிகளில் பங்கு கொண்டவர்கள்.  
நிசாத் கட்சி, அப்னா தளம் மற்றும் ஜன் அதிகார் கட்சிகளின் கூட்டணி 100 வேட்பாளர்கள் 2017 உத்தரப்பிரதேச சட்டமன்றத் தேர்தலில் போட்டியிட்டனர்.
# இராஷ்டிரிய லோக் தளம்

**இராஷ்டிரிய லோக் தளம்** (*Rashtriya Lok Dal*) (மொழிபெயர்ப்பு: **தேசிய மக்கள் கட்சி**) இந்தியாவின் முன்னாள் பிரதமரும், **லோக் தளம்** கட்சியின் தலைவருமான சரண் சிங்கின் மகன் அஜய் சிங் என்பவர் இக்கட்சியை 1996-ஆம் ஆண்டில் அரசியல் கட்சியாக நிறுவினார்.தற்போது இக்கட்சியின் தலைவராக சௌத்திரி அஜித் சிங்கின் மகன் ஜெயந்த் சௌத்திரி என்பவர் உள்ளார். இக்கட்சியின் சின்னம் கைப்பம்பு ஆகும்.  
இக்கட்சியின் தலைவராக அஜித் சிங் இருக்கும் போது தேசிய ஜனநாயகக் கூட்டணி (1999-2003,2009-2011), சமாஜ்வாதி கூட்டணி மற்றும் ஐக்கிய முற்போக்கு கூட்டணியில் (2011-2014) செயல்பட்டார். இக்கட்சியின் தற்போதைய தலைவர் ஜெயந்த் சௌத்திரி, மகாகட்பந்தன் கூட்டணியிலும் (2018-2019), தற்போது சமாஜ்வாதி கூட்டணியிலும் (2003-2007,2019-தற்போது வரை) உள்ளது.
# இராஷ்டிரிய லோக் தளம்

## தேர்தல் வரலாறு

- இக்கட்சியின் ஒரு சட்டமன்ற உறுப்பினர் சுபாஷ் கார்க் இராஜஸ்தான் சட்டமன்றத்தில் உறுப்பினராகவும், அமைச்சராக உள்ளார்.
- 2002-இல் பகுஜன் சமாஜ் கட்சித் தலைவர் மாயாவதி தலைமையிலான அமைச்சரவையில் இக்கட்சியின் இரு சட்டமன்ற உறுப்பினர்கள் அமைச்சர்களாக இருந்தனர்.
- 2004 மக்களவைத் தேர்தலில் சமாஜ்வாதி கட்சியுடன் கூட்டணி வைத்து மேற்கு உத்தரப் பிரதேசத்தில் 3 மக்களவை தொகுதிகளை வென்றது.
- 2009 மக்களவை தேர்தலில் பாரதிய ஜனதா கட்சியுடன் கூட்டணி வைத்து, உத்தரப்பிரதேசத்தில் ஏழு தொகுதிகளில் போட்டியிட்டு, 5 தொகுதிகளை வென்றது.அனைத்து தொகுதிகளிலும் தோல்வியைத் தழுவியதுடன், கட்சித் தலைவர் அஜித் சிங்கும், அவர் மகன் ஜெயந்த் சௌத்திரியும் முறையே பாக்பத் மற்றும் மதுரா மக்களவைத் தொகுதிகளில் தோல்வியைத் தழுவினர்.
- சனவரி 2015-இல் உத்தரப் பிரதேச மேலவை தேர்தலில் இக்கட்சி பகுஜன் சமாஜ் கட்சியை ஆதரித்தது.
- 2017 உத்தரப் பிரதேச சட்டமன்றத் தேர்தலில் இக்கட்சி ஒரு தொகுதியில் மட்டும் வென்றது.
- 2018 இராஜஸ்தான் சட்டமன்றத் தேர்தலில், இக்கட்சியின் வேட்பாளர் சுபாஷ் மார்க் வெற்றி பெற்று அமைச்ச்ராக உள்ளார்.
- 2019இல் இக்கட்சி உத்தரப் பிரதேச சட்டமன்ற இடைத்தேர்தலில், பகுஜன் சமாஜ் கட்சி மற்றும் சமாஜ்வாதி கட்சி கூட்டணியில் இணைந்து 3 சட்டமன்ற தொகுதிகளில் போட்டியிட்டு, அனைத்திலும் தோல்வியை தழுவியது.
# தன்சிமா ஆசேம்

**தன்சிமா ஆசேம்** (*Tanzima Hashem*) வங்காளதேசத்தைச் சேர்ந்த ஓர் அறிவியலாளர் ஆவார். வங்காளதேசப் பொறியியல் மற்றும் தொழில்நுட்ப நிறுவனத்தில் பேராசிரியராக இவர் பணிபுரிகிறார். 2017 ஆம் ஆண்டு எல்செவியர் அறக்கட்டளை விருதைப் பெற்ற வளரும் நாடுகளைச் சேர்ந்த பெண் அறிவியலாளர்களில் தன்சிமா ஆசேமும் ஒருவராவார். இருப்பிட அடிப்படையிலான சேவைகள் அணுகப்படும்போது பயனர் தனியுரிமையைப் பராமரிப்பது தொடர்பான ஆய்வுகளில் இவரது ஆராய்ச்சி கவனம் செலுத்துகிறது. 2014 ஆம் ஆண்டில் கணிப்பொறியில் பெண்கள் என்ற பொருளில் முதல் பட்டறையை வங்காளதேசத்தில் ஏற்பாடு செய்ததற்காகவும் இவர் அறியப்படுகிறார்.  
தன்சிமா ஆசேம் 2004 ஆம் ஆண்டு வங்காளதேச பொறியியல் மற்றும் தொழில்நுட்ப நிறுவனத்தில் கணினி அறிவியல் மற்றும் பொறியியலில் பட்டம் பெற்றார். 2006 ஆம் ஆண்டு முதுநிலை பட்டம் பெற்றார். 2011 ஆம் ஆண்டு ஆத்திரேலியாவின் மெல்போர்ன் பல்கலைக்கழகத்தில் முனைவர் பட்டம் பெற்றார். 2012 முதல் 2017 ஆம் ஆண்டு வரை மெல்போர்னில் ஒரு கல்வி ஆராய்ச்சி பார்வையாளராக பணிபுரிந்தார்.
# அந்தோனி அல்பனீசி

**அந்தோனி அல்பனீசி** (*Anthony Norman Albanese*, **ஆந்தனி நோர்மன் அல்பனீசி**, பிறப்பு: 2 மார்ச் 1963) ஆத்திரேலிய அரசியல்வாதியும், தற்போதைய ஆத்திரேலியப் பிரதமரும் ஆவார். இவர் மே 2019 முதல் ஆத்திரேலியத் தொழில் கட்சியின் தலைவராக உள்ள அல்பனீசி, எதிர்க்கட்சித் தலைவராகவும் இருந்துள்ளார். இவர் 1996 முதல் கிரைண்ட்லர் தொகுதியின் நாடாளுமன்ற உறுப்பினராக இருந்து வருகிறார். கெவின் ரட் அரசாங்கத்தின் கீழ் ஆத்திரேலியாவின் துணைப் பிரதமராக அல்பனீசி இருந்துள்ளார். 2013 மற்றும் 2007 முதல் 2013 வரை கெவின் ரட் மற்றும் ஜூலியா கிலார்ட் அரசாங்கங்களில் அமைச்சராகவும் இருந்தார்.  
சிட்னியில் 1963 மார்ச் 2 இல் பிறந்த அல்பனீசி, புனித மேரி கதீட்ரல் கல்லூரியில் கல்வி பயின்று, சிட்னி பல்கலைக்கழகத்தில் பொருளியலில் பட்டப் படிப்பை முடித்தார். பின்னர் கட்சி அலுவலராகவும், உள்ளாட்சி அமைச்சில் ஆய்வுப் பணியாளராகப் பணியாற்றினார். அல்பனீசி ஆத்திரேலியப் பிரதிநிதிகள் அவைக்கு 1996 தேர்தலில், நியூ சவுத் வேல்சு மாநிலத்தின் கிரைண்ட்லர் தொகுதியில் இருந்து தேர்ந்தெடுக்கப்பட்டார். 2001 இல் இவர் முதன் முதலாக தொழிற்கட்சியின் நிழல் அமைச்சரவைக்கு நியமிக்கப்பட்டார். 2010 முதல் 2013 வரை கெவின் ரட், ஜூலியா கிலார்ட் ஆகியோருக்கிடையே இடம்பெற்றுவந்த கட்சித் தலைமைப் போட்டியில், இவர் இருவருக்குமிடையே ஒற்றுமையை வலியுறுத்தி வந்தார். 2013 சூன் மாதத்தில் அல்பனீசி கட்சியின் துணைத் தலைவராக நியமிக்கப்பட்டதை அடுத்து, ஆத்திரேலியாவின் துணைப் பிரதமராகப் பதவி ஏற்றார்.  
2013 தேர்தலில் தொழிற்கட்சி தோவியடைந்ததை அடுத்து நடைபெற்ற தொழிற்கட்சித் தலைவர் போட்டியில், அல்பனீசி பில் சோர்ட்டனுக்கு எதிராகப் போட்டியிட்டுத் தோல்வியடைந்தார். பில் சோர்ட்டனின் நிழல் அமைச்சரவையில் அல்பனீசி இணைத்துக் கொள்ளப்பட்டார். 2019 தேர்தலிலும் தொழிற்கட்சி தோல்வி அடைந்ததை அடுத்து, பில் சோர்ட்டன் கட்சித் தலைமைப் பதவியில் இருந்து விலகினார். அல்பனீசி கட்சித் தலைவராகப் போட்டியின்றித் தெரிவு செய்யப்பட்டு, எதிர்க்கட்சித் தலைவரானார்.  
2022 மே 21 இல் நடைபெற்ற நாடாளுமன்றத் தேர்தலில் அல்பனீசி இசுக்காட் மொரிசன் தலைமையிலான லிபரன்-தேசியவாதிகள் கூட்டணியைத் தோற்கடித்து ஆத்திரேலியாவின் 31-வது பிரதமராகத் தெரிவு செய்யப்பட்டார். இரண்டாம் உலகப் போருக்குப் பின்னர் பிரதமராகத் தெரிவு செய்யப்பட்ட நான்காவது தொழிற்கட்சித் தலைவர் இவராவார். இவர் 2022 மே 23 இல் பிரதமராகப் பதவியேற்றார்.  
2025 ஆத்திரேலிய நாடாளுமன்றத் தேர்தலில், அல்பனீசியின் அரசு, வெற்றி பெற்று மீண்டும் தேர்ந்தெடுக்கப்பட்டது. 2004 தேர்தலில் ஜோன் ஹவார்டுக்குப் பிறகு, மீண்டும் தேர்ந்தெடுக்கப்பட்ட முதல் பிரதமர் அல்பனீசி ஆவார்.
# வார்ப்புரு:OpenAustralia

- Search or browse Hansard for [http://www.openaustralia.org/mp/ ] at OpenAustralia.org<noinclude>
# வார்ப்புரு:OpenAustralia

## Usage

:
:  
The template takes an optional parameter which specifies the name used at OpenAustralia. If the parameter is omitted, it uses the Wikipedia article's name. See for a list of OpenAustralia House of Representatives Members' pages.  
</noinclude>
# நியோடிமியம்(II) குளோரைடு

**நியோடிமியம்(II) குளோரைடு** (*Neodymium(II) chloride*) என்பது NdCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் குளோரினும் சேர்ந்து இச்சேர்மம் உருவாகிறது. நியோடிமியம் டைகுளோரைடு என்ற பெயராலும் இது அழைக்கப்படுகிறது.
# நியோடிமியம்(II) குளோரைடு

## தயாரிப்பு

நியோடிமியம்(III) குளோரைடுடன் இலித்தியம் உலோகம்/நாப்தலீன் அல்லது டெட்ரா ஐதரோபியூரானில் கரைக்கப்பட்ட இலித்தியம் குளோரைடைச் சேர்த்து ஒடுக்க வினைக்கு உட்படுத்தி நியோடிமியம்(II) குளோரைடு தயாரிக்கப்படுகிறது.  
நியோடிமியம்(III) குளோரைடுடன் 650 பாகை செல்சியசு வெப்பநிலையில் நியோடிமியம் உலோகத்தைச் சேர்த்தும் ஒடுக்க வினைக்குப் பின் நியோடிமியம்(II) குளோரைடு தயாரிக்கலாம்.:  
:2 NdCl<sub>3</sub> + Nd → 3 NdCl<sub>2</sub>
# நியோடிமியம்(II) குளோரைடு

## கட்டமைப்பு

PbCl<sub>2</sub> சேர்மத்தின் காட்டுனைட்டு கட்டமைப்பை நியோடிமியம்(II) குளோரைடு ஏற்றுக் கொண்டுள்ளது. ஒவ்வொரு Nd2<sup>+</sup> அயனியும் குளோரின் எதிர்மின் அயனிகளால் மூவுச்சி முக்கோணப் பட்டக ஒழுங்கமைப்பில் ஒருங்கிணைக்கப்படுகின்றன. ஏழு Nd-Cl பிணைப்பு இடைவெளிகள் 2.95-3.14 Å என்ற அளவிலும் இரண்டு பிணைப்புகள் 3.45 Å. நீளமும் கொண்டவையாக பிணைந்துள்ளன.
# நியோடிமியம் பாசுபைடு

**நியோடிமியம் பாசுபைடு** (*Neodymium phosphide*) என்பது NdP என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நியோடிமியமும் பாசுபரசும் சேர்ந்து இச்சேர்மம் உருவாகிறது. நியோடிமியம் ஒற்றை பாசுபைடு அல்லது நியோடிமியம் மோனோபாசுபைடு என்ற பெயராலும் இது அழைக்கப்படுகிறது.
# நியோடிமியம் பாசுபைடு

## தயாரிப்பு

விகிதவியல் அளவுகளில் நியோடிமியமும் பாசுபரசும் சேர்ந்து இச்சேர்மம் உருவாகிறது
::<chem> Nd + P -> NdP </chem>
# நியோடிமியம் பாசுபைடு

## இயற்பியல் பண்புகள்

கனசதுரப் படிகத் திட்டத்தில் நியோடிமியம் பாசுபைடு படிகமாகிறது: இடக்குழு *F m3m*, அலகு அளபுருக்கள் a = 0.5838 nm, Z = 4.என்ற அளவுகளிலும் காணப்படுகின்றன:
# நியோடிமியம் பாசுபைடு

## பயன்

அதிக ஆற்றல், அதிக அதிர்வெண் பயன்பாடுகள் மற்றும் சீரொளி இருமுனையங்களில் நியோடிமியம் பாசுபைடு ஒரு குறைகடத்தியாகப் பயன்படுத்தப்படுகிறது.
# நியோடிமியம்(III) ஐதராக்சைடு

**நியோடிமியம்(III) ஐதராக்சைடு** (*Neodymium(III) hydroxide*) என்பது Nd(OH)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# நியோடிமியம்(III) ஐதராக்சைடு

## தயாரிப்பு

அமோனியா நீரில் நியோடிமியம்(III) நைட்ரேட்டை வினைபுரியச் செய்தால் நியோடிமியம்(III) ஐதராக்சைடு உருவாகிறது.
: Nd(NO<sub>3</sub>)<sub>3</sub> + 3 NH<sub>3</sub>·H<sub>2</sub>O → Nd(OH)<sub>3</sub>↓ + 3 NH<sub>4</sub>NO<sub>3</sub>
Nd(NO<sub>3</sub>)<sub>3</sub> 40கி/லிட்டர் அளவு எடுத்துக் கொண்டால் அமோனியா நீரை 0.50 மோல்/லிட்டர் அளவு எடுத்துக் கொள்ள வேண்டும்; அமோனியா நீரை Nd(NO<sub>3</sub>)<sub>3</sub> கரைசலில் நிமிடத்திற்கு 1.5 மில்லி லிட்டர் என்ற வேகத்தில் இட்டு pH அளவையும் 7.35 என்ற அளவுக்கு கட்டுப்படுத்த வேண்டும்，பல்லெத்திலீன் கிளைக்காலை சிதறலுக்காகப் பயன்படுத்திக் கொள்ளலாம். ≤1μm மணி அளவில் நியோடிமியம்(III) ஐதராக்சைடு தோன்றும்.
# நியோடிமியம்(III) ஐதராக்சைடு

## இயற்பியல் பண்புகள்

ரோசா நிறத்தில் திண்மநிலையில் நியோடிமியம்(III) ஐதராக்சைடு காணப்படுகிறது.
# நியோடிமியம்(III) ஐதராக்சைடு

## வேதியியற் பண்புகள்

அமிலங்களுடன் வினைபுரிந்து நியோடிமியம்(III) ஐதராக்சைடு நியோடிமியம் உப்புகளை உருவாக்குகிறது.
: Nd(OH)<sub>3</sub> + 3 H<sup>+</sup> → Nd<sup>3+</sup> + 3 H<sub>2</sub>O
# நியோடிமியம்(III) சல்பேட்டு

**நியோடிமியம்(III) சல்பேட்டு** (*Neodymium(III) sulfate*) என்பது Nd<sub>2</sub>(SO<sub>4</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.
# நியோடிமியம்(III) சல்பேட்டு

## தயாரிப்பு

நியோடிமியமும் கந்தக அமிலமும் சேர்ந்து வினைபுரிந்து நியோடிமியம்(III) சல்பேட்டு உருவாகிறது.
# நியோடிமியம்(III) சல்பேட்டு

## இயற்பியல் பண்புகள்

நியோடிமியம்(III) சல்பேட்டின் எண்ணீரேற்று வடிவம் ஊதா-சிவப்பு நிறப் படிகங்களாகக் காணப்படுகிறது. ஒற்றை சாய்வு படிகக் கட்டமைப்பில் காணப்படும் இச்சேர்மம் தண்ணீரில் மிதமான அளவுக்கு கரைகிறது.
# நியோடிமியம்(III) சல்பேட்டு

## பயன்கள்

கண்ணாடித் தொழிற்சாலையில் நியோடிமியம்(III) சல்பேட்டு பயன்படுத்தப்படுகிறது. தண்ணீரை சுத்திகரிக்க பயன்படுத்தப்படலாம் என்றாலும் இதன் அரிதான தன்மை காரணமாக பயன்படுத்தப்படுவதில்லை.
# இராம் யத்னா சுக்லா

**இராம் யத்னா சுக்லா** (*Ram Yatna Shukla*) இந்தியாவின் உத்தரப் பிரதேசத்தைச் சேர்ந்த ஒரு கல்வியாளராவார்.1932 ஆம் ஆண்டு இவர் பிறந்தார். இலவசமாக இவர் சமசுகிருதம் கற்பித்து வருகிறார். 2021 ஆம் ஆண்டில் கல்வி மற்றும் இலக்கியத்திற்கான இவரது பங்களிப்புகளுக்காக இந்திய குடியரசுத் தலைவரால் இவருக்கு பத்மசிறீ விருது வழங்கப்பட்டது. 2015 ஆம் ஆண்டு சமசுகிருத மொழியின் சிறந்த விருதான விசுவபாரதி விருதையும் சுக்லா பெற்றுள்ளார்.  
இராம் யத்னா சுக்லா 1932 ஆம் ஆண்டு உத்தரபிரதேசத்தின் பதோகி மாவட்டத்தில் உள்ள ஒரு கிராமத்தில் பிறந்தார். இவரது தந்தை இராம் நிரஞ்சன் சுக்லாவும் ஒரு சமசுகிருத அறிஞராவார். பனாரசு இந்து பல்கலைக்கழகத்தில் இவர் சமசுகிருத ஆச்சார்யாவாகப் பணியாற்றினார்.
# அல்-நசீர்

**அபுல்-அப்பாஸ் அகமத் இப்னு ஹசன் அல்-முஸ்தாதி** என்பவர் பகுதாதின் அப்பாசியக் கலீபகத்தின் கலீபா ஆவார். இவர் **அல்-நசீர் இல்-தின் அல்லா** என்ற அரேபிய பெயரால் அல்லது எளிமையாக **அல்-நசீர்** என்ற பெயரால் பொதுவாக அறியப்படுகிறார். இவர் 6 ஆகத்து 1158 அன்று பிறந்து 5 அக்டோபர் 1225 அன்று இறந்தார். 1180 முதல் தான் இறக்கும் வரையில் கலீபாவாக இருந்தார். இவரது அரேபியப் பெயருக்கு *கடவுளின் மதத்திற்கு வெற்றியைக் கொடுப்பவன்* என்று பொருள்.  
இவரது ஆட்சிக்காலம் தாதர் தலைவர்களுடன் இவர் செய்த கூட்டணிகளுக்காக அறியப்படுகிறது. மங்கோலியர்களிடம் இவர் வைத்த ஆபத்தான வேண்டுதலுக்காகவும் அறியப்படுகிறார். இவ்வேண்டுதல் இவரது சொந்த அரசமரபையே சீக்கிரமாக முடிவுக்குக் கொண்டு வந்தது.  
குவாரசமிய ஷா தெகிசின் மகன் இரண்டாம் முகமது கலீபின் நடவடிக்கைகளால் வெறுப்படைந்திருந்தார். அல்-நசீரின் ஆன்மீக அதிகாரத்தைக் குறைப்பதற்காக ஒரு சியா கலீபை நிறுவினார். பிறகு தனது இராணுவத்தை பகுதாதை நோக்கி திருப்பினார். சில நடுக்கால வரலாற்றாளர்கள் எழுதியபடி, பதிலுக்கு கலீப் அந்நேரத்தில் வளர்ந்த வந்த மங்கோலியத் தலைவரான செங்கிஸ் கானிடம் முறையிட்டார். முகமதுவின் நடவடிக்கைகளை அடக்க வேண்டும் என்று கேட்டுக் கொண்டார். எனினும் இந்நிகழ்வு சர்ச்சைக்குரியதாக உள்ளது. ஆனால், கலீப் முஸ்லீமல்லாத மங்கோலியர்களுடன் தொடர்பு ஏற்படுத்திக் கொண்டார் என்றே கருதப்படுகிறது.  
செங்கிஸ் கான் மிகுந்த ஆபத்தானவர் என்று கலீப் சீக்கிரமே அறிந்தார். நடு ஆசியாவின் புல்வெளிகள் செங்கிஸ் கானைக் கண்டு நடுங்கின. அவரது நாடோடிக் கூட்டங்கள் குவாரசமிய ஷா முகமதுவை ஓட வைத்தன. தன் நாட்டைவிட்டு ஓடிய ஷா காசுப்பியன் கடலில் இருந்த ஒரு தீவில் இறந்தார்.
# அல்-முஸ்டசீம்

**அபு அகமத் அப்தல்லா இப்னு அல்-முஸ்டன்சீர் பில்லா** என்பவர் அப்பாசிய அரசமரபின் 37வது மற்றும் கடைசி கலீபா ஆவார். இவர் அரேபியப் பெயரான **அல்-முஸ்டசீம் பில்லா** என்ற பெயராலும் அறியப்படுகிறார். இவர் 1213ஆம் ஆண்டு பிறந்தார். பெப்ரவரி 20, 1258 அன்று இறந்தார். இவரது ஆட்சிக்காலம் 1242 முதல் 1258 வரை ஆகும்.  
632ஆம் ஆண்டு கலீபகம் நிறுவப்பட்ட பிறகு அதற்கு ஏற்பட்ட மகா ஆபத்தை அல்-முஸ்டசீம் எதிர்கொள்ள வேண்டியிருந்தது. திரான்சோக்சியானா மற்றும் குராசானில் தங்களுக்கு ஏற்பட்ட எந்த எதிர்ப்பையும் ஹுலாகு கான் தலைமையிலான மங்கோலியப் படையெடுப்பாளர்கள் துடைத்தெறிந்திருந்தனர். 1255/1256இல் அலமுத்திற்கு எதிரான தங்களது படையெடுப்பிற்கு படைகளை அனுப்ப அப்பாசியக் கலீபகத்தை ஹுலாகு கட்டாயப்படுத்தியிருந்தார்.  
1258இல் ஹுலாகு அப்பாசியக் கலீபகத்தின் பகுதிகள் மீது படையெடுத்தார். கலீபகமானது பகுதாது, அதன் அருகில் இருந்த சுற்று வட்டாரம், மற்றும் தெற்கு ஈராக்கைக் கொண்டிருந்தது. பகுதாதுவை வெல்லும் தன் படையெடுப்பின் போது ஹுலாகு ஒரே நேரத்தில் பல படைகளை நகரத்தை நோக்கி முன்னேறச் செய்தார். முற்றுகை இட்டார். அப்பாசியக் கலீபகத்தின் மக்களை அவர்களது தலைநகரத்திலேயே மங்கோலியர்கள் வைத்திருந்தனர். தப்ப முயன்றவர்களை கொன்றனர்.  
பெப்ரவரி 10 அன்று பகுதாது சூறையாடப்பட்டது. பிறகு கலீபை ஹுலாகு கான் கொன்றார். அரசகுடும்பத்தைச் சேர்ந்தவர்கள் இரத்தத்தைச் சிந்தக்கூடாது என மங்கோலியர்கள் எண்ணியதாகக் கருதப்படுகிறது. எனவே அவர்கள் கலீபை ஒரு கம்பளத்தில் வைத்துச் சுருட்டி தங்களது குதிரைகளை வைத்து மிதிக்கவிட்டுக் கொன்றனர். கலீபின் மகன்கள் சிலரும் கொல்லப்பட்டனர். உயிரோடு இருந்த மீதி மகன்களில் ஒருவர் கைதியாக மங்கோலியாவுக்கு அனுப்பப்பட்டார். மங்கோலிய வரலாற்றாளர்களின் கூற்றுப்படி அம்மகன் திருமணம் செய்து கொண்டு குழந்தைகள் பெற்றுக் கொண்டார். ஆனால் இஸ்லாமில் அதற்குப் பிறகு அவர் எந்தப் பங்கையும் ஆற்றவில்லை.
# சி. குழந்தை அம்மாள்

**சி. குழந்தை அம்மாள்** (*C. Kolandai Ammal*) இந்தியாவைச் சேர்ந்த ஒரு கல்வியாளராவார். எழுத்தாளர், ஒளிபரப்பாளர், தமிழ்நாட்டில் உள்ள இந்திய தேசிய காங்கிரசு கட்சியின் அரசியல்வாதி என பன்முகங்களுடன் இவர் செயல்பட்டார். இரண்டு முறை சென்னை சட்டமன்றத்தில் (1957-67) பணியாற்றினார்.
# சி. குழந்தை அம்மாள்

## ஆரம்ப கால வாழ்க்கை

குழந்தை அம்மாள் 10 ஜூன் 1924 ஆம் ஆண்டு சூன் மாதம் 10 ஆம் தேதியன்று பிறந்தார். சர்வசன உயர்நிலைப் பள்ளியில் கல்வி பயின்றார். பின்னர் அண்ணாமலைநகர், அண்ணாமலைப் பல்கலைக்கழகத்தில் பட்டம் பெற்றார்.  
சென்னை மாநில சட்டமன்றத்திற்கு, 1957ஆம் ஆண்டு நடைபெற்ற தேர்தலின் போது சூலூர் தொகுதியில் குழந்தை அம்மாளை இந்திய தேசிய காங்கிரசு கட்சி அறிவித்தது. அப்போது இந்தியப் பொதுவுடைமைக் கட்சி (சிபிஐ) வேட்பாளரை தோற்கடித்து இவர் சட்டமன்றத்தில் நுழைந்தார். அடுத்த தேர்தலிலும் (1962) இவர் மீண்டும் தேர்ந்தெடுக்கப்பட்டார். மீண்டும் அதே பொதுவுடமைக் கட்சியின் அரசியல்வாதியை தோற்கடித்தார். 1967 தேர்தலில் இவர் மொடக்குறிச்சி தொகுதியில் நின்று சுதந்திராக் கட்சி வேட்பாளர் நல்லசிவமிடம் தோல்வியுற்றார் சட்டமன்ற உறுப்பினராக இவர் மக்கள்தொகை கட்டுப்பாடு, பட்டியல் சாதியினர், விவசாயிகள் மற்றும் பெண்கள் நலனுக்காக வாதிட்டார்.
# சி. குழந்தை அம்மாள்

## தனிப்பட்ட வாழ்க்கை

குழந்தை அம்மாள் இரண்டு பிள்ளைகளின் தாயாவார்.
# மைனாமதி

**மைனாமதி** (*Mainamati*) என்பது 8 ஆம் மற்றும் 12 ஆம் நூற்றாண்டுக்கு இடைப்பட்ட 50 க்கும் மேற்பட்ட பண்டைய பௌத்தக் குடியேற்றங்களைக் கொண்ட தனிமைப்படுத்தப்பட்ட தாழ்வான, பள்ளமான மலைத்தொடர் ஆகும். இது வங்காளத்தின் பண்டைய திரிபுரா பிரிவின் ஒரு பகுதியாக இருந்தது. இது பங்களாதேஷில் உள்ள கொமிலா மாவட்டத்தின் மையப்பகுதி வழியாக நீண்டுள்ளது. கொமிலா நகரத்திலிருந்து கிட்டத்தட்ட 8 மைல் தொலைவில் அமைந்துள்ளது. இது இப்பகுதியில் உள்ள மிக முக்கியமான பௌத்தத் தொல்ல்லியல் களங்களில் ஒன்றாகும். கொமிலா இராணுவப்பகுதி அருகில் அமைந்துள்ள இதன் அருகே குடியேற்றவிய கால அழகான கல்லறை ஒன்று உள்ளது. கோவிந்தச்சந்திரனின் தாயார் சந்திர இராணியின் பெயரால் மைனாமதி என்று பெயரிடப்பட்டது. மைனாமதி, டாக்கா நகரத்திலிருந்து தேசிய நெடுஞ்சாலை 1 வழியாக 114 கிலோமீட்டர் தொலைவில் உள்ளது. சிட்டகொங்கிலிருந்து கிட்டத்தட்ட 162 கிலோமீட்டர் தொலைவில் உள்ளது. மேலும், இதன் அருகில் புத்தக் கோவில் ஒன்றும் உள்ளது.
# உரோடீசியா

**உரோடீசியா** (* Rhodesia* ), 1970 முதல் அதிகாரப்பூர்வமாக **உரோடீசியா குடியரசு** என அழைக்கப்படும் இது தெற்கு ஆப்ரிக்காவில் 1965 முதல் 1979 வரை அங்கீகரிக்கப்படாத மாநிலமாக இருந்தது. இது நவீன சிம்பாப்வேக்கு சமமான பிரதேசமாகும். 1923இல் பொறுப்பான அரசாங்கத்தை அடைந்ததிலிருந்து சுயாட்சியாக இருந்த தெற்கு ரோடீசியாவின் பிரித்தானிய குடியேற்றத்தின் நடைமுறை மாநிலமாக ரோடீசியா இருந்தது. நிலத்தால் சூழப்பட்ட நாடான உரோடீசியா தெற்கே தென்னாப்பிரிக்கா, தென்மேற்கில் பெச்சுவானாலாந்து (பின்னர் போட்சுவானா ), வடமேற்கில் சாம்பியா (முன்னர் வடக்கு உரோடீசியா ) கிழக்கில் மொசாம்பிக் ( 1975 வரை போர்த்துகீசிய மாகாணம் ) எல்லையாக இருந்தது. 1965 முதல் 1979 வரை, ஐரோப்பிய வம்சாவளி மற்றும் கலாச்சாரத்தின் வெள்ளை சிறுபான்மையினரால் ஆளப்படும் ஆப்பிரிக்க கண்டத்தில் உள்ள இரண்டு சுதந்திர மாநிலங்களில் உரோடீசியாவும் ஒன்றாகும், மற்றொன்று தென்னாப்பிரிக்கா .  
19 ஆம் நூற்றாண்டின் பிற்பகுதியில், தென்னாபிரிக்கக் குடியரசின் வடக்கே உள்ள பகுதி செசில் ரோட்சு தலைமையிலான பிரிட்டிசு தென்னாப்பிரிக்கா நிறுவனத்திற்கு பட்டயமாக வழங்கப்பட்டது. ரோட்சும் அவரது முன்னோடி படை வரிசையும் 1890இல் வடக்கு நோக்கி அணிவகுத்துச் சென்று, நிறுவனம் 1920களின் முற்பகுதி வரை ஆட்சி செய்யும் ஒரு பெரிய பிரதேசத்தை கைப்பற்றியது. 1923இல், நிறுவனத்தின் சாசனம் ரத்து செய்யப்பட்டது. தெற்கு உரொடீசியா சுய-அரசை அடைந்தது. மேலும், ஒரு சட்டமன்றத்தையும் நிறுவியது. 1953 மற்றும் 1963க்கு இடையில், தெற்கு உரொடீசியா வடக்கு ரொடீசியா , நியாசலாந்துடன் ரோடீசியா மற்றும் நியாசலாந்தின் கூட்டமைப்பில் இணைந்தது.
# உரோடீசியா

## விளையாட்டுகள்

ரோடீசியா ஐக்கிய இராச்சியத்தின் முன்னாள் குடியேற்றப் பகுதியாக இருந்ததால், ஆக்கிய இராச்சியத்தில் பிறந்த அனைத்து விளையாட்டுகளும் உரோடீசியாவில் கணிசமான புகழ் பெற்றன. குறிப்பாக துடுப்பாட்டம், ரக்பி, கால்பந்து, வலைப் பந்தாட்டம், குழிப்பந்தாட்டம், டென்னிசு, புல்வெளி கிண்ணங்கள், வளைதடிப் பந்தாட்டம் போன்றவை. அண்டை நாடான தென்னாப்பிரிக்காவைப் போலவே, உரொடீசியாவும் பொதுநலவாய உறுப்பு நாடுகளுக்கு எதிராக போட்டியிடுவதற்கும் பங்கேற்பதற்கும் தடை விதிக்கப்பட்டது.
# 2022 பஞ்சாப் சட்டமன்றத் தேர்தல்

**2022 பஞ்சாப் சட்டமன்றத் தேர்தல்** (**2022 Punjab Legislative Assembly elections**) இந்தியாவின் 16-ஆவது பஞ்சாப் சட்டமன்றத்திற்கு 117 உறுப்பினர்களை தேர்ந்தெடுப்பதற்கு ஒரே கட்டமாக 20 பிப்ரவரி 2022 அன்று தேர்தல் நடைபெற்றது. வாக்குகள் எண்ணிக்கை 10 மார்ச் 2022 அன்று நடைபெற்றது.
# 2022 பஞ்சாப் சட்டமன்றத் தேர்தல்

## பின்னணி மற்றும் மேலோட்டம்

2017 பஞ்சாப் சட்டமன்றத் தேர்தலில் இந்திய தேசிய காங்கிரசு கட்சி பெரும்பான்மை பலத்தில் வெற்றி பெற்று ஆட்சியைக் கைப்பற்றி அரசு அமைத்தது. தற்போது பஞ்சாப் சட்டமன்றத்தின் பதவிக் காலம் 23 மார்ச் 2022 நாளுடன் முடிவடைகிறது.
# 2022 பஞ்சாப் சட்டமன்றத் தேர்தல்

## தேர்தல் அட்டவணை

இந்தியத் தேர்தல் ஆணையம் 8 சனவரி 2022 அன்று பஞ்சாப் உள்ளிட்ட 5 மாநிலங்களின் சட்டமன்றத் தேர்தல் அட்டவணையை அறிவித்தது.  
| வெள்ளி |
| --- |
# 2022 பஞ்சாப் சட்டமன்றத் தேர்தல்

## தேர்தலுக்கு முந்தைய கருத்துக்கணிப்புகள்

பஞ்சாப் சட்டமன்றத் தேர்தலில் ஆம் ஆத்மி கட்சி பெரும்பான்மையான தொகுதிகளைக் கைப்பற்றி ஆட்சி அமைக்கும் எனக்கருத்துக் கணிப்புகள் கூறுகிறது. இரண்டாம் இடத்தில் இந்திய தேசிய காங்கிரசு மற்றும் மூன்றாம் இடத்தில் சிரோமணி அகாலி தளம், நான்காம் இடத்தில் பஞ்சாப் லோக் காங்கிரஸ் கூட்டணி இருக்கும் எனக்க்கருத்துக் கணிப்புகள் தெரிவிக்கிறது.
# 2022 பஞ்சாப் சட்டமன்றத் தேர்தல்

## முக்கிய வேட்பாளர்கள்

- 18 சனவரி 2022 அன்று ஆம் ஆத்மி கட்சியின் சார்பாக முதலமைச்சர் வேட்பாளராக பகவந்த் மான் அறிவிக்கப்பட்டுள்ளார்.
# 2022 பஞ்சாப் சட்டமன்றத் தேர்தல்

## கூட்டணி நிலவரம்

### 

| வ. எண். | கட்சி | கட்சி கொடி | சின்னம் | தலைவர் | படம் | போட்டியிடும் இடங்கள் | ஆண் வேட்பாளர்கள் | பெண் வேட்பாளர்கள் |
| --- | --- | --- | --- | --- | --- | --- | --- | --- |
| **1.** | இந்திய தேசிய காங்கிரசு | சரண்ஜித் சிங் சன்னி | அறிவிக்கவில்லை | அறிவிக்கவில்லை | அறிவிக்கவில்லை |  |  |  |  
| வ. எண். | கட்சி | கட்சி கொடி | சின்னம் | தலைவர் | படம் | போட்டியிடும் இடங்கள் | ஆண் வேட்பாளர்கள் | பெண் வேட்பாளர்கள் |
| --- | --- | --- | --- | --- | --- | --- | --- | --- |
| **1.** | ஆம் ஆத்மி கட்சி | பகவந்த் மான் | 117 | அறிவிக்கவில்லை | அறிவிக்கவில்லை | } |  |  |  
| வ. எண். | கட்சி | கட்சி கொடி | சின்னம் | தலைவர் | படம் | போட்டியிடும் இடங்கள் | ஆண் வேட்பாளர்கள் | பெண் வேட்பாளர்கள் |
| --- | --- | --- | --- | --- | --- | --- | --- | --- |
| **1.** | சிரோமணி அகாலி தளம் | சுக்பீர் சிங் பாதல் | 97 | 88 | 4 |  |  |  |
| **2.** | பகுஜன் சமாஜ் கட்சி | ஜஸ்வீர் சிங் ஹார்கி | 20 | 19 | 1 | } |  |  |  
| வ. எண் | கட்சி | கட்சி கொடி | சின்னம் | தலைவர் | படம் | போட்டியிடும் இடங்கள் | ஆண் வேட்பாளர்கள் | பெண் வேட்பாளர்கள் |
| --- | --- | --- | --- | --- | --- | --- | --- | --- |
| **1.** | பாரதிய ஜனதா கட்சி | அசுவனி குமார் சர்மா | அறிவிக்கவில்லை | அறிவிக்கவில்லை | அறிவிக்கவில்லை |  |  |  |
| **2.** | பஞ்சாப் லோக் காங்கிரசு | அமரிந்தர் சிங் | அறிவிக்கவில்லை | அறிவிக்கவில்லை | அறிவிக்கவில்லை |  |  |  |
| **3.** | சிரோமணி அகாலி தளம் (சன்யுக்த்) | சுக்தேவ் சிங் திந்த்சா | அறிவிக்கவில்லை | அறிவிக்கவில்லை | அறிவிக்கவில்லை |  |  |  |  
| வ.எண் | கட்சி | கட்சி கொடி | சின்னம் | தலைவர் | படம் | போட்டியிடும் இடங்கள் | ஆண் வேட்பாளர்கள் | பெண் வேட்பாளர்கள் |
| --- | --- | --- | --- | --- | --- | --- | --- | --- |
| **1.** | சன்யுக்த் சமாஜ் மோர்ச்சா | பல்பீர் சிங் ரெஜிவால் | 107 | அறிவிக்கவில்லை | அறிவிக்கவில்லை |  |  |  |
| **2.** | சன்யுக் சங்கார்சு கட்சி | குர்நாம் சிங் சருனி | 10 | அறிவிக்கவில்லை | அறிவிக்கவில்லை | } |  |  |  
| வ.எண் | கட்சி | கட்சி கொடி | சின்னம் | தலைவர் | படம் | போட்டியிடும் இடங்கள் | ஆண் வேட்பாளர்கள் | பெண் வேட்பாளர்கள் |
| --- | --- | --- | --- | --- | --- | --- | --- | --- |
| 1 | லோக் இன்சாப் கட்சி | சிம்ரஜித் சிங் பைன்சு | அறிவிக்கவில்லை | அறிவிக்கவில்லை | அறிவிக்கவில்லை |  |  |  |
| **2.** | இந்தியப் பொதுவுடைமைக் கட்சி | பாந் சிங் பிரார் | அறிவிக்கவில்லை | அறிவிக்கவில்லை | அறிவிக்கவில்லை |  |  |  |
| **3.** | இந்திய பொதுவுடைமைக் கட்சி (மார்க்சிஸ்ட்) | சுக்விந்தர் சிங் செகான் | அறிவிக்கவில்லை | அறிவிக்கவில்லை | அறிவிக்கவில்லை |  |  |  |
| **4.** | இந்திய புரட்சிகர மார்க்சிஸ்ட் கட்சி | மங்காத் ராம் பசுலா | அறிவிக்கவில்லை | அறிவிக்கவில்லை | அறிவிக்கவில்லை | } |  |  |
# 2022 பஞ்சாப் சட்டமன்றத் தேர்தல்

## தேர்தல் முடிவுகள்

10 மார்ச் 2022 அன்று மொத்தம் உள்ள 117 தொகுதிகளுக்கும் வாக்குகள் எண்ணப்பட்டு, முடிவுகள் அறிவிக்கப்பட்டது. ஆம் ஆத்மி கட்சி 92 தொகுதிகளையும், இந்திய தேசிய காங்கிரசு 18 தொகுதிகளையும், சிரோமணி அகாலி தளம் 3 தொகுதிகளையும், பாரதிய ஜனதா கட்சி 2 தொகுதிகளையும், பகுஜன் சமாஜ் கட்சி 1 தொகுதியையும், சுயேட்சை 1 தொகுதியிலும் வெற்றி பெற்றனர். இத்தேர்தலில் முன்னாள் முதல்வர்கள் சரண்ஜித் சிங் சன்னி, அமரிந்தர் சிங் மற்றும் பிரகாஷ் சிங் பாதல் ஆகியோர் தோல்வி அடைந்தனர். மேலும் பஞ்சாப் மாநில காங்கிரஸ் தலைவர் நவ்ஜோத் சிங் சித்து மற்றும் சிரோமணி அகாலி தளம் தலைவர் **சுக் பீர் சிங் பாதல்** ஆகியோர் தோல்வி அடைந்தனர்.  
இதன் மூலம் பஞ்சாப்பில் ஆம் ஆத்மி கட்சியின் ஒருங்கிணைப்பாளர் பகவந்த் மான் தலைமையில் முதன்முறையாக ஆட்சியை கைப்பற்றியது. 16 மார்ச் 2022 அன்று பகவந்த் மான் பஞ்சாப் மாநிலத்தின் 17வது முதலமைச்சராக பதவியேற்றார்.
# 2022 பஞ்சாப் சட்டமன்றத் தேர்தல்

## இதனையும் காண்க

- பஞ்சாப் சட்டமன்றத் தேர்தல், 2017
- 2022 உத்தரப் பிரதேச சட்டமன்றத் தேர்தல்
- 2022 உத்தராகண்ட் சட்டமன்றத் தேர்தல்
- 2022 கோவா சட்டமன்றத் தேர்தல்
- 2022 மணிப்பூர் சட்டமன்றத் தேர்தல்
- 2022 இந்திய மாநிலங்களின் சட்டமன்றத் தேர்தல்கள்
# 2022 உத்தராகண்ட சட்டப் பேரவைத் தேர்தல்

**2022 உத்தராகண்ட சட்டப் பேரவைத் தேர்தல்**, இந்தியாவின் வடக்கில் உள்ள உத்தராகாண்டம் மாநிலத்தின் சட்டமன்றத்தின் மொத்தமுள்ள 70 தொகுதிகளுக்கான தேர்தல் 14 பிப்ரவரி, 2022 அன்று ஒரே கட்டமாக நடைபெற உள்ளதாக இந்தியத் தேர்தல் ஆணையம் 8 சனவரி, 2022 அன்று அறிவித்தது. வாக்கு எண்ணிக்கை 10 மார்ச், 2022 அன்று நடைபெற்றது.
# 2022 உத்தராகண்ட சட்டப் பேரவைத் தேர்தல்

## பின்னணி

உத்தரகாண்ட் சட்டமன்றத்தின் பதவிக்காலம் 23 மார்ச், 2022 அன்று நிறைவடைகிறது. 2017 உத்தரகாண்ட் சட்டமன்றத் தேர்தல் பிப்ரவரி, 2017-ஆம் ஆண்டில் நடைபெற்றது. தேர்தலில் பாரதிய ஜனதா கட்சி பெரும்பான்மையான இடங்களில் வெற்றி பெற்று திரிவேந்திர சிங் ராவத் தலைமையில் ஆட்சி அமைத்தது.
# 2022 உத்தராகண்ட சட்டப் பேரவைத் தேர்தல்

## தேர்தல் அட்டவணை

இந்தியத் தேர்தல் ஆணையம் 8 சனவரி 2022 அன்று தேர்தல் அட்டவணையை வெளியிட்டது.  
| வெள்ளி |
| --- |
# 2022 உத்தராகண்ட சட்டப் பேரவைத் தேர்தல்

## தேர்தல் முடிவுகள்

10 மார்ச், 2022 அன்று மொத்தமுள்ள 70 தொகுதிகளுக்கும் வாக்கு எண்ணிக்கை நடத்தப்பட்டது. வாக்கு எண்ணிக்கை முடிவில் பாரதிய ஜனதா கட்சி 47 தொகுதிகளையும், இந்திய தேசிய காங்கிரசு 19 தொகுதிகளையும், பகுஜன் சமாஜ் கட்சி 2 தொகுதிகளையும், சுயேட்சைகள் 2 தொகுதிகளையும் கைப்பற்றினர்.
இதன் மூலம் பாரதிய ஜனதா கட்சி தொடர்ந்து ஆட்சியை தக்க வைத்துக் கொண்டது.  
இத்தேர்தலில் இந்திய தேசிய காங்கிரசு கட்சியின் முன்னாள் முதலமைச்சர் ஹரீஷ் ராவத் மற்றும் பாரதிய ஜனதா கட்சியின் முதலமைச்சர் புஷ்கர் சிங் தாமி தோல்வி கண்டனர்.  
இருப்பினும் புஷ்கர் சிங் தாமி, உத்தரகாண்ட் பாரதிய ஜனதா கட்சியின் சட்டமன்றத் தலைவராக தேர்வு செய்யப்பட்டார்.23 மார்ச், 2022 அன்று புஷ்கர் சிங் தாமி இரண்டாவது முறையாக உத்தரகாண்ட் முதலமைச்சராக பதவியேற்றார்.
# 2022 உத்தராகண்ட சட்டப் பேரவைத் தேர்தல்

## இதனையும் காண்க

- உத்தராகண்ட சட்டமன்றத் தேர்தல், 2017
- 2022 இந்திய மாநிலங்களின் சட்டமன்றத் தேர்தல்கள்
- 2022 உத்தரப் பிரதேச சட்டமன்றத் தேர்தல்
- 2022 பஞ்சாப் சட்டமன்றத் தேர்தல்
- 2022 கோவா சட்டமன்றத் தேர்தல்
- 2022 மணிப்பூர் சட்டமன்றத் தேர்தல்
# பிளான்போர்டு பழந்தின்னி வௌவால்

**பிளான்போர்டு பழந்தின்னி வௌவால்** (*Blanford's fruit bat*)(*இசுபேரியசு பிளான்போர்டி*) *என்பது* மலைப்பகுதியில் காணப்படும் பெரும் வௌவால் சிற்றினம் ஆகும். இது தெற்கு மற்றும் தென்கிழக்கு ஆசியாவின் பல நாடுகளில் காணப்படுகிறது.
# பிளான்போர்டு பழந்தின்னி வௌவால்

## வகைபாட்டியல்

பிளான்போர்டு பழந்தின்னி வௌவால் குறித்து இங்கிலாந்து விலங்கியல் அறிஞர் ஓல்ட்பீல்டு தாமசு 1891-ல் புதிய சிற்றினமாக விவரித்தார். இவர் இதனை *சையனாப்பிடரசு* பேரினத்தில் சேர்த்தார்*.* *பிளான்போர்டு* என்ற இதன் குறிப்பிட்ட அடைமொழியானது இங்கிலாந்து இயற்கை ஆர்வலர் வில்லியம் தாமசு பிளான்போர்டின் பெயராகும்.  
1906ஆம் ஆண்டில், அமெரிக்க விலங்கியல் நிபுணர் கெரிட் சுமித் மில்லர் *இசுபேரியசு* என்ற புதிய பேரினத்தை முன்மொழிந்தார். இப்பேரினத்தின் கீழ் *சையனாப்பிடரசு பிளான்போர்டியின் பண்புகளான கால்கர்* மற்றும் வெட்டுப்பல் தனித்துவ வளர்ச்சியின் அடிப்படையில் சேர்க்கப்பட்டது.
# பிளான்போர்டு பழந்தின்னி வௌவால்

## வரம்பும் வாழிடமும்

பூட்டான், சீனா, இந்தியா, மியான்மர், நேபாளம், தாய்லாந்து மற்றும் வியட்நாம் உட்பட தெற்கு மற்றும் தென்கிழக்காசியாவின் பல நாடுகளில் இது காணப்படுகிறது. இது கடல் மட்டத்திற்கு 308–2,710மீ (1,010–8,891அடி) மேல் காணப்படும்.
# பிளான்போர்டு பழந்தின்னி வௌவால்

## பாதுகாப்பு

2008-ல், பிளான்போர்டு பழந்தின்னி வௌவால் பன்னாட்டு இயற்கைப் பாதுகாப்பு சங்கத்தினால் தீவாய்ப்புக் கவலை குறைந்த இனமாகப் பட்டியலிடப்பட்டது. இதன் புவியியல் வரம்பு மற்றும் மறைமுகமாக அதிக எண்ணிக்கை காரணமாக இம்முடிவு எடுக்கப்பட்டது. மேலும் எவ்வித பெரிய அச்சுறுத்தல்களையும் பட்டியலிடவில்லை. ஆனால் லாவோஸில் இதன் முதல் பதிவு சந்தை ஒன்றில் மாமிசமாக விற்கப்பட்டது குறிப்பிடப்பட்டுள்ளது.
# கங்கேயதேவன்

**கங்கேயதேவன்** (*Gangeyadeva*) ஆட்சிக்காலம்1015-1041 பொ.ச.) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது.  
தனது ஆட்சியின் ஆரம்ப காலத்தில், இவன் ஒரு அடிமையாக ஆட்சி செய்ததாக தெரிகிறது. ஒருவேளை பரமார மன்னன் போஜனின் ஆட்சியாக இருக்கலாம். இவன் போஜனுடன் கூட்டணி வைத்து மேலைச் சாளுக்கியர்களுக்கு எதிராகப் போரிட்டான். ஆனால் சில ஆரம்ப வெற்றிகளுக்குப் பிறகு பின்வாங்க வேண்டிய கட்டாயம் ஏற்பட்டது. 1030களில், இவன் பல அண்டை இராச்சியங்களைத் தாக்கி, இறையாண்மை கொண்ட ஆட்சியாளனாகத் தன்னை நிலைநிறுத்திக் கொண்டான். இவன் வாரணாசியை காலச்சூரி ஆதிக்கத்துடன் இணைத்ததாகத் தெரிகிறது.
# கங்கேயதேவன்

## நிலப்பிரபுத்துவவாதியாக

கங்கேயதேவன் தனது தந்தை இரண்டாம் கோகல்லனுக்குப் பிறகு பொ.ச. 1015இல் திரிபுரியின் சிம்மாசனத்தில் அமர்ந்தான். இவனது பொ.ச.1019 தேதியிட்ட முகுந்த்பூர் கல்வெட்டில், இவன் *மகர்கா-மகா-மகட்டகா*, *மகாராசா* போன்ற பட்டங்களை ஏற்றுக்கொண்டதாகத் தெரிகிறது. இந்த பட்டம் "மாகாராசாதிராசா" என்ற ஏகாதிபத்திய பட்டத்தைப் போல உயர்ந்ததல்ல. இது கங்கேயதேவன் மற்றொரு மன்னனுக்கு ஒரு நிலப்பிரபுவாக இருந்ததைக் குறிக்கிறது.
# கங்கேயதேவன்

## நிலப்பிரபுத்துவவாதியாக

### மேலைச் சாளுக்கியர்கள்

கங்கேயதேவன் போஜனின் அடிமையாக இருக்கலாம். கல்யாணியின் மேலைச் சாளுக்கியர்களுக்கு எதிராக போரிட்டான். போஜன், கங்கேயதேவன், இராசேந்திர சோழன் ஆகிய மூவரின் கூட்டணியுடன் தன்னாட்டைக்காக்க சாளுக்கிய மன்னர் இரண்டாம் ஜெயசிம்மன் பல முனைகளில் போராட வேண்டி இருந்தது.  
குந்தள மன்னன் (அதாவது ஜெயசிம்மன்) கங்கேயதேவனிடமிருந்து தப்பி ஓடும்போது தனது ஈட்டியை கைவிட்டதாக காலச்சூரி கல்வெட்டுகள் பெருமையாக கூறுகின்றன. சாளுக்கிய கல்வெட்டுகளும் தங்கள் எதிரிகளுக்கு எதிராக வெற்றி பெற்வனும் இவனரது கூட்டாளிகளும் ஆரம்பத்தில் சில இராணுவ வெற்றிகளைப் பெற்றனர். ஆனால் இறுதியில் பின்வாங்க வேண்டிய கட்டாயம் ஏற்பட்டது.
# கங்கேயதேவன்

## ஒரு இறையாண்மை நாடாக

தனது ஆட்சியின் பிற்பகுதியில், இவன் கிழக்கு மற்றும் வடக்கு எல்லைகளில் இராணுவ வெற்றிகளைப் பெற்றான். கங்கேயதேவன் "பரமபட்டாரக மகாராசாதிராசா பரமேசுவரரன்" என்ற பேரரசுப் பட்டங்களை எடுத்துக்கொண்டதாக இவனது பொ.ச. 1037-38 பியாவான் பாறைக் கல்வெட்டின் மூலம் அறிய முடிகிறது. "விக்ரமாதித்தன்" என்ற புகழ்பெற்ற வரலாற்றுப் பட்டத்தையும் இவன் ஏற்றுக்கொண்டான். பாரசீக எழுத்தாளர் அல்-பிருனி இவனை தஹாலா நாட்டின் ஆட்சியாளன் என்று குறிப்பிடுகிறார். மேலும் இவனது தலைநகருக்கு "தியவுரி" (திரிபுரி) என்றும் பெயரிட்டார்.
# கங்கேயதேவன்

## இறுதி நாட்கள்

கங்கேயதேவன் பியாவனில் ஒரு சிவலிங்கத்தை நிறுவினான். இது இவன் சைவ சமயத்தைச் சேர்ந்தவன் என்பதைக் குறிக்கிறது.  
கங்கேயதேவன் பிரயாகையில் ( அலகாபாத்) புனித ஆலமரத்தின் கீழ் முக்தி அடைந்ததாகக் காலச்சூரி பதிவுகள் கூறுகின்றன. இவனது நூறு மனைவிகளும் இவனது இறுதிச் சடங்கின்போது உடன்கட்டை ஏறியதாகக் கூறப்படுகிறது. இவனுக்குப் பின் இவனது மகன் இலட்சுமிகர்ணன் (கர்ணன் எனவும் அழைக்கப்படுகிறான்) ஆட்சிக்கு வந்தான். கர்ணனின் பொ.ச.1042 தேதியிட்ட வாரணாசி கல்வெட்டு, அவனது தந்தையின் முதல் வருடாந்திர சிராத்தச் (இறப்பு ஆண்டு சடங்கு) சந்தர்ப்பத்தில் வெளியிடப்பட்டது. கங்கேயதேவன் 22 சனவரி 1041இல் இறந்தான் என்று கூறுகிறது.
# கங்கேயதேவன்

## நாணயம்

உட்கார்ந்த நிலையில்]]
கங்கேயதேவன் ஒருபுறம் தனது பெயரையும், மறுபுறம் லட்சுமி தேவியின் உருவத்தையும் கொண்ட நாணயங்களை வெளியிட்டான். இந்த வடிவமைப்பு பல வட இந்திய வம்சங்களால் பின்பற்றப்பட்டது.
# கெரிட் சுமித் மில்லர்

**கெரிட் சுமித் மில்லர்** (*Gerrit Smith Miller*)(திசம்பர் 6, 1869 &#x2013; பிப்ரவரி 24, 1956) என்பவர் அமெரிக்க விலங்கியல் மற்றும் தாவரவியலாளர் ஆவார் .
# கெரிட் சுமித் மில்லர்

## கல்வியும் பணியும்

மில்லர் 1869-ல் நியூயார்க்கில் உள்ள பீட்டர்போரோவில் பிறந்தார். இவர் 1894-ல் ஆர்வர்டு பல்கலைக்கழகத்தில் பட்டம் பெற்றார். அமெரிக்காவின் விவசாயத் துறையில் கிளின்டன் ஹார்ட் மெரியமின் கீழ் பணியாற்றினார். இவர் 1898ஆம் ஆண்டில் வாஷிங்டனில் உள்ள அமெரிக்க ஐக்கிய நாடுகளின் தேசிய அருங்காட்சியகத்தில் பாலூட்டி பிரிவின் உதவிக் கண்காணிப்பாளராக ஆனார். 1909 முதல் 1940 வரை மில்லர் சிமித்சோனிய நிறுவனத்தில் உயிரியல் துறையில் இணைந்து பணியாற்றினார். 1906-ல் மில்லர் பிரான்சு, எசுப்பானியா மற்றும் டான்ஜியர் ஆகிய நாடுகளுக்கு மாதிரிகள் சேகரிக்கும் பயணமாகச் சென்றார்.
# கெரிட் சுமித் மில்லர்

## மனித பரிணாம ஆய்வு

1915ஆம் ஆண்டில், இவர் பில்டவுன் மனிதனுடன் தொடர்புடைய மாதிரிகளின் வார்ப்புகளின் ஆய்வுகளின் முடிவுகளை வெளியிட்டார். இதன் மூலம் தாடை புதை படிவ குரங்கிலிருந்தும் மண்டை ஓடு நவீன மனிதனிடமிருந்து வந்தது என்றும் முடிவு செய்தார்.
# கெரிட் சுமித் மில்லர்

## விருது

பிலடெல்பியாவின் இயற்கை அறிவியல் கழகம் 1934ஆம் ஆண்டு இலிடி விருதினை இவருக்கு வழங்கியது.
# பிரம்மா வெள்ளை வயிறு எலி

**பிரம்மா வெள்ளை-வயிறு எலி** (*Brahma white-bellied rat*)(*நிவிவென்டர் பிரம்மா*) என்பது முரிடே குடும்பத்தில் உள்ள கொறிக்கும் சிற்றினமாகும். இது வடகிழக்கு இந்தியா, வடக்கு மியான்மர் மற்றும் தென்மேற்கு சீனாவில் (யுன்னான்) காணப்படுகிறது. இது கடல் மட்டத்திலிருந்து உயரத்தில் உள்ள பல்வேறு வன வாழ்விடங்களில் வாழ்கிறது.
# இரண்டாம் கோகல்லன்

**இரண்டாம் கோகல்லன்** (*Kokalla II*; ஆட்சிக் காலம் பொ.ச. 990-1015 ) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவனது குர்கி கல்வெட்டு, இவன் கூர்ஜர-பிரதிகாரர்கள், பாலர்கள், கமேலைச் சாளுக்கியர்களின் பிரதேசங்களைத் தாக்கியதாகக் கூறுகிறது.
# இரண்டாம் கோகல்லன்

## ஆரம்ப கால வாழ்க்கை

கோகல்லன், காலச்சூரி மன்னன் இரண்டாம் யுவராசதேவனின் மகனாவான். தனது தந்தையின் மரணத்திற்குப் பிறகு அரியணையில் அமர்த்தப்பட்டான்.
# இரண்டாம் கோகல்லன்

## ஆட்சி

கோகல்லனின் குர்கி கல்வெட்டு, மற்ற மன்னர்கள் இவனைப் பார்த்து பயந்தார்கள் என்று பெருமை பேசுகிறது: கூர்ஜர மன்னன் இமயமலையில் ஒளிந்து கொண்டான் எனவும், கௌட மன்னன் நீர் கோட்டையில் ஒளிந்தான் எனவும், குந்தள மன்னன் காட்டில் வாழ்ந்தான் எனவும் கூறுகிறது. இந்த கூற்றுக்கள், கோகல்லன் இந்த பிரதேசங்களை தாக்கியிருக்கலாம் என்பதைக் குறிக்கிறது:  
- கூர்ஜர அரசன் மூலராஜா அல்லது சாமுண்டராசனாக இருக்கலாம். இருப்பினும், காலச்சூரி கல்வெட்டு, இமயமலைப் பகுதி இவனது இராச்சிஜியத்தின் ஒரு பகுதியாக இருந்ததைக் குறிப்பிடுவதால், இவன் ஒரு பலவீனமான கூர்ஜர-பிரதிகார ஆட்சியாளராகவும், அநேகமாக இராச்சியபாலனாகவும் அடையாளம் காணப்படலாம்.  
- கௌட மன்னனை பால மன்னன் மகிபாலனுடன் அடையாளம் காணலாம்.  
- குந்தள மன்னனை மேலைச் சாளுக்கிய மன்னன் ஐந்தாம் விக்கிரமாதித்தனுடன் அடையாளம் காணலாம். கோகல்லனின் தந்தைவழி அத்தை சாளுக்கிய மன்னன் இரண்டாம் தைலப்பனை மணந்தாள். தைலப்பனின் மரணத்திற்குப் பிறகு சாளுக்கிய - காலச்சூரி உறவுகள் மோசமடைந்திருக்கலாம்.  
கோகல்லனின் வழித்தோன்றலான யசகர்ணனின் ஜபல்பூர் மற்றும் கைரா கல்வெட்டுகள், கோகல்லன் நான்கு பெருங்கடல்களை அடையும் வரை நான்கு திசைகளிலும் நாடுகளை தாக்கியதாக பெருமை கொள்கிறது. இது வெறும் வழமையான பாராட்டு என்றே தோன்றுகிறது.  
பரமாரர்களின் உதய்பூர் கல்வெட்டு, அவர்களின் மன்னன் போஜன் ஒரு தோக்லாலாவை தோற்கடித்ததாக கூறுகிறது. வரலாற்றாசிரியர் எஸ். கே. போஸ் தோக்லாலாவை இரண்டாம் கோகல்லனுடன் அடையாளப்படுத்துகிறார். கோகல்லனுக்குப் பிறகு அவனது மகன் கங்கேயதேவன் பதவியேற்றான். இவன் தனது ஆட்சியின் முதல் சில ஆண்டுகளில் போஜனின் ஆட்சியாளனாக பணியாற்றினான்.
# சீன வெள்ளை வயிறு எலி

**சீன வெள்ளை வயிறு எலி** (*Chinese white-bellied rat*)(*நிவிவென்டர் கன்பூசியனசு*) என்பது முரிடே குடும்பத்தில் உள்ள கொறிக்கும் சிற்றினமாகும். இது சீனாவில் பரவலாகக் காணப்படுகிறது. மேலும் வடக்கு மியான்மர், வடமேற்கு தாய்லாந்து மற்றும் வடமேற்கு வியட்நாமிலும் காணப்படுகிறது. இது வடக்கு லாவோஸிலும் காணப்படுகின்றது.
# இரண்டாம் யுவராசதேவன்

**இரண்டாம் யுவராசதேவன்** (*Yuvarajadeva*; ஆட்சிக் காலம் 980-990 பொ.ச.) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவன் மேலைச் சாளுக்கியர்களுடன் திருமண உறவுகளை ஏற்படுத்க் கொண்டான். மேலும் அவர்களின் போட்டியாளரான பரமார அரசன் வாக்பதி முஞ்சாவால் தோற்கடிக்கப்பட்டான்.
# இரண்டாம் யுவராசதேவன்

## ஆரம்ப கால வாழ்க்கை

யுவராசதேவன் சந்தேலர்களுக்கு எதிரான போரில் கொல்லப்பட்ட தனது மூத்த சகோதரன் மூன்றாம் சங்கரகனனுக்குப் பிறகு பதவியேற்றான்.
# இரண்டாம் யுவராசதேவன்

## ஆட்சி

யுவராசதேவனின் வழித்தோன்றலின் கரன்பெல் கல்வெட்டு, இவன் பல நாடுகளின் மீது படையெடுத்ததாகவும், கொள்ளையடிக்கப்பட்ட செல்வத்தை சோமநாதர் கோயிலுக்கு அளித்ததாகவும் கூறுகிறது. இவனது மூதாதையர் இரண்டாம் இலட்சுமணராசாவும் இதே போன்ற பணியை மேற்கொண்டிருந்தான். வரலாற்றாசிரியர் வி. வி. மிராசியின் கூற்றுப்படி, இவை வழக்கமான புகழ்ச்சிகள், அவை உண்மை விளக்கங்களாக எடுத்துக்கொள்ளப்படக்கூடாது. காரன்பெல் கல்வெட்டு யுவராசதேவன் ஒருமுறை புலியுடன் போரிட்டு கொன்றதாக பெருமை கொள்கிறது.  
யுவராசதேவனின் சகோதரி போந்தாதேவி, மேலைச் சாளுக்கிய ஆட்சியாளனான இரண்டாம் தலைப்பனை மணந்தாள். தைலப்பனின் எதிரியான பரமார மன்னன் முஞ்சா, காலச்சூரி நாட்டின் மீது படையெடுத்து அவர்களின் தலைநகரான திரிபுரியை தாக்கினான். முஞ்சா யுவராசதேவனை தோற்கடித்தான். காலச்சூரி தளபதிகளையும் கொன்றான். மேலும் திரிபுரியில் "அவனது வாளை உயர்த்தினான்ர்" என்று பரமாரார்களின் உதய்பூர் கல்வெட்டு தெரிவிக்கிறது. முஞ்சா பின்னர் தைலப்பனால் தோற்கடிக்கப்பட்டு சிறைப் பிடிக்கப்பட்டான். பிற்கால சாளுக்கிய கல்வெட்டுகள் தைலப்பனின் வெற்றியை விவரிக்கும் போது அவனை "சேடி மன்னனை அழித்தவன்" என்றும் குறிப்பிடுகின்றன.  
வி. வி. மிராசியின் கூற்றுப்படி, யுவராசதேவன் முஞ்சாவுக்கு எதிராக திரிபுரியைப் பாதுகாக்கும் போது கொல்லப்பட்டிருக்கலாம். மேலும் முஞ்சா பின்னர் தைலப்பனால் பின்வாங்க வேண்டிய கட்டாயம் ஏற்பட்டது. இவன் இறந்தபிறகு இவனது அமைச்சர்கள் இவனது மகனான இரண்டாம் கோகல்லனை திரிபுரியின் அரியணையில் அமர்த்தினர்.
# மூன்றாம் சங்கரகனன்

**மூன்றாம் சங்கரகனன்** (*Shankaragana III*, ஆட்சிக்காலம் 970-980 பொ.ச.) மத்திய இந்தியாவில் திரிபுரியை ஆண்ட திரிபுரி காலச்சூரி வம்சத்தின் ஆட்சியாளனாவான். இவனது இராச்சியம் சேதி நாடு அல்லது தஹாலா பகுதியை (இன்றைய மத்தியப் பிரதேசம்) மையமாகக் கொண்டிருந்தது. இவன் ஒரு பலவீனமான கூர்ஜர-பிரதிகார மன்னனைத் தோற்கடித்தான். மேலும் சந்தேலர்களுக்கு எதிரான போரில் இவன் இறந்ததாகத் தெரிகிறது.
# மூன்றாம் சங்கரகனன்

## ஆட்சி

பொ.ச. 970ஆம் ஆண்டு காலச்சூரி மன்னன் இலட்சுமணராசாவுக்குப் பிறகு சங்கர்கனன் ஆட்சிக்கு வந்தான். சங்கரகனன் தனது அண்டை நாடுகளுக்கு எதிராக பகைமை உணர்வுடன் இருந்தான்.ஜபல்பூர் கல்வெட்டின் படி, இவன் சமகால கூர்ஜர-பிரதிகார அரசரை தோற்கடித்தான். ஒருவேளை இது விசயபாலனாக இருக்கலாம்.  
சங்கரகனன் சந்தேலருக்கு எதிரான போரில் இறந்ததாகத் தெரிகிறது. விதிசா கல்வெட்டு ஒன்று சந்தேல அமைச்சன் வாசஸ்பதி என்பவன் சேதி மன்னனையும் (சங்கரகனனுடன் அடையாளம் காணப்பட்டவன்), அவனது கூட்டாளியான சபர தலைவனையும் தோற்கடித்ததாக பெருமை கொள்கிறது. வாசஸ்பதி சந்தேல மன்னன் தங்காவின் சகோதரரான கிருஷ்ணப்பாவின் கீழ் பணிபுரிந்தவன். சுல்கி குடும்பத்தைச் சேர்ந்த நரசிம்மன் காலச்சூரி மன்னனின் மனைவிகளை விதவைகளாக மாற்றியதாக ஒரு மாசர் கல்வெட்டு கூறுகிறது. இது சந்தேலர்க்களுக்கு எதிரான போரில் சங்கரகனன் தோல்வியடைந்ததைக் குறிப்பிடுவதாகத் தெரிகிறது.  
சங்கரகனன் தனது இளைய சகோதரன் இரண்டாம் யுவராசதேவனுக்குப் பின் பதவியேற்றான்.
# சிரக்கூசா, சிசிலி

**சிரக்கூசா** (*Syracuse*, ( ; ) என்பது இத்தாலிய தீவான சிசிலியில் உள்ள ஒரு வரலாற்று நகரமாகும். இது இத்தாலிய மாகாணமான சைராகுசின் தலைநகரம் ஆகும். இந்த நகரம் இதன் செழுமையான கிரேக்க மற்றும் ரோமானிய வரலாறு, பண்பாடு, சுற்றுமாளிகையரங்கம், கட்டிடக்கலை ஆகியவற்றுக்கும், சிறந்த கணிதவியலாளரும், பொறியியலாளரான ஆர்க்கிமிடீஸ் பிறந்தத்தாகவும் சிறப்பாக அறியப்படுகிறது. 2,700 ஆண்டுகள் பழமையான இந்த நகரம் பண்டைய காலங்களில் நடுநிலக் கடல் உலகின் முக்கிய சக்திகளில் ஒன்றாக இருந்து பங்கு வகித்தது. சைராகுஸ் சிசிலி தீவின் தென்கிழக்கு மூலையில், அயோனியன் கடலுக்கு அருகில் சைராகுஸ் வளைகுடாவிற்கு அடுத்ததாக அமைந்துள்ளது. இது 2,000 மீட்டர் (6,600 அடி) உயரம் கொண்ட நிலப்பரப்பின் கடுமையான எழுச்சியில் அமைந்துள்ளது, ஆனால் நகரமோ பொதுவாக ஒப்பிடுகையில் மலைப்பாங்கானதாக இல்லை.  
இந்த நகரம் பண்டைய கிரேக்க கொரிந்தியர்கள் மற்றும் தெனியன்ர்கள் ஆகியோரால் நிறுவப்பட்டது. மேலும் மிகவும் சக்திவாய்ந்த நகர அரசாக மாறியது. சைராகுஸ் ஸ்பார்டா மற்றும் கொரிந்துடன் தொடர்புடையதாக இருந்து மாக்னா கிரேசியா முழுவதுமாக செல்வாக்கு செலுத்தியது. அதில் அது மிக முக்கியமான நகரமாக இருந்தது. இந்த நகரை சிசெரோ "மிகப்பெரிய கிரேக்க நகரம், அனைத்திலும் மிக அழகானது" என்று வர்ணித்தார். இது கிமு ஐந்தாம் நூற்றாண்டில் ஏதென்சுக்கு இணையாக இருந்தது. இது பின்னர் உரோமைக் குடியரசு மற்றும் பைசாந்தியப் பேரரசின் ஒரு பகுதியாக மாறியது. பேரரசர் இரண்டாம் கான்ஸ்டன்சின் கீழ், இது பைசாந்தியப் பேரரசின் (663-669) தலைநகராக செயல்பட்டது. பின்னர் பலெர்மோ சிசிலி இராச்சியத்தின் தலைநகராக முக்கிய இடத்தைப் பிடித்தது. இறுதியில், நேபிள்ஸ் இராச்சியத்துடன் இந்த ராஜ்யம் ஒன்றிணைக்கப்பட்டு 1860 இல் இத்தாலிய ஐக்கியத்தின்போது இத்தாலியின் ஒரு பகுதியாக ஆனது.  
நவீன நாளில், இந்த நகரம் யுனெஸ்கோவால் உலக பாரம்பரிய தளமாக பாண்டலிகாவின் நெக்ரோபோலிசுடன் பட்டியலிடப்பட்டுள்ளது. மத்திய பகுதியில், நகரத்தில் சுமார் 125,000 மக்கள் வசிக்கின்றனர். விவிலியத்தில் திருத்தூதர் பணிகள் புத்தகத்தில் 28:12 இல் பவுல் தங்கியிருந்ததைப் பற்றி சைராகஸ் குறிப்பிடப்பட்டுள்ளது. நகரத்தின் காப்பாளர் புனிதர் லூசி ; இவர் சைராகுசில் பிறந்தார். இவரது திருவிழா நாளான, செயிண்ட் லூசி தினம், திசம்பர் 13 அன்று கொண்டாடப்படுகிறது.
# பெரிய வெள்ளை வயிற்று எலி

**பெரிய வெள்ளை வயிற்று எலி** (*Large white-bellied rat*)(*நிவிவென்டர் எக்செல்சியர்*), என்பது **சிச்சுவான் நிவிவென்டர்** என்றும் அழைக்கப்படுகிறது. இது முரிடே குடும்பத்தில் உள்ள கொறிக்கும் சிற்றினமாகும். இது தென்மேற்கு சீனாவில் மட்டுமே காணப்படும் அகணிய உயிரியாகும். இது ஜியுசாய்கோ பள்ளத்தாக்கில் உள்ள சிச்சுவான் தேசிய இயற்கை காப்பகத்திலும், தென்மேற்கு சிச்சுவான், வடமேற்கு யுனான், மற்றும் யுன்னானின் அய்லோ மலைகளில் காணப்படுகிறது.
# பெரிய புள்ளி புனுகுப்பூனை

**பெரிய புள்ளி புனுகுப்பூனை** (*Large-spotted civet*)(*விவேரா மெகாசுபிலா*) என்பது தென்கிழக்கு ஆசியாவில் காணப்படும் விவிரேடியா குடும்பத்தில் *விவேரா* பேரினத்தினைச் சார்ந்த புனுகுப்பூனையாகும். இது பன்னாட்டு இயற்கைப் பாதுகாப்புச் சங்கத்தினால் அருகிய இனமாக செம்பட்டியலில் சேர்க்கப்பட்டுள்ளது.
# பெரிய புள்ளி புனுகுப்பூனை

## பரவலும் வாழிடமும்

மியான்மர், தாய்லாந்து, மலேசியா, கம்போடியா, லாவோஸ், வியட்நாம் மற்றும் சீனாவில் பெரிய புள்ளிகள் கொண்ட புனுகுப்பூனைகள் காணப்படுகின்றன. சீனாவில், கடைசியாக 1998-ல் காணப்பட்டது.
# பெரிய புள்ளி புனுகுப்பூனை

## சூழலியல் மற்றும் நடத்தை

வாழிடச் சூழலியல் பெரிய புள்ளிகள் கொண்ட புனுகுப்பூனையின் நடத்தை பற்றிய தரவு இல்லை.
# பெரிய புள்ளி புனுகுப்பூனை

## வகைப்பாட்டியல் வரலாறு

போகாக் *வி. மெகாசுபிலா* மற்றும் *வி. சிவெட்டினாவை* தனித்தனி சிற்றினங்களாகக் கருதினார்.
# சிரோகோரா சூர்யா

***சிரோகோரா சூர்யா*** (*Cirrochroa surya*) என்பது இந்தோமலேய பட்டாம்பூச்சி சிற்றினமாகும். இதனை 1879-ல் பிரடெரிக் மூர் விவரித்தார். இந்தப் பட்டாம்பூச்சி சிற்றினம் நிம்பாலிடே குடும்பத்தில் *சிரோகோரா* பேரினத்தினைச் சார்ந்தது.
# சிரோகோரா சூர்யா

## துணைச் சிற்றினங்கள்

- *சிரோகோரா சூர்யா சூர்யா* (பர்மாவில் மத்தியிலிருந்து தெற்கு வரை, மெர்குய் தீவுக்கூட்டம்)
- *சிரோகோரா சூர்யா சையாமென்சிசு* ப்ரூக்சோடுர்பெர் <small>, 1906</small> (தாய்லாந்து முதல் வடக்கு தீபகற்ப மலேசியா, இந்தோசீனா)
# 2022 கோவா சட்டப் பேரவைத் தேர்தல்

**2022 கோவா சட்டப் பேரவைத் தேர்தல்** (*2022 Goa Legislative Assembly election*) இந்தியாவின் கோவா மாநிலத்தின் கோவா சட்டமன்றத்தின் 40 உறுப்பினர்களை தேர்ந்தெடுப்பதற்கான தேர்தல் வாக்கு பதிவு 14 பிப்ரவரி 2022 அன்று ஒரே கட்டமாக நடைபெறுகிறது. வாக்கு எண்ணிக்கை 10 மார்ச் 2022 அன்று நடைபெறுகிறது.வாக்குகள் எண்ணப்பட்டு முடிவுகள் 10 மார்ச் 2022 அன்று அறிவிக்கப்பட்டன.
# 2022 கோவா சட்டப் பேரவைத் தேர்தல்

## பின்னணி

கோவா சட்டப் பேரவையின் பதவிக் காலம் 15 மார்ச் 2022 தேதியுடன் முடிவடைகிறது. முன்னதாக 2017ஆம் ஆண்டில் கோவா சட்டமன்றத் தேர்தல் பிப்ரவரி 2017-இல் நடைபெற்றது. தேர்தலில் பாரதிய ஜனதா கட்சி கூட்டணி பெரும்பான்மையான தொகுதிகளை கைப்பற்றி மனோகர் பாரிக்கர் தலைமையில் கோவா அரசு அமைக்கப்பட்டது.
# 2022 கோவா சட்டப் பேரவைத் தேர்தல்

## தேர்தல் அட்டவணை

இந்தியத் தேர்தல் ஆணையம் 8 சனவரி 2022 அன்று ஐந்து மாநில சட்டமன்றத் தேர்தல்களின் தேர்தல் அட்டவணை வெளியிட்டது.  
| வெள்ளி |
| --- |
# 2022 கோவா சட்டப் பேரவைத் தேர்தல்

## கட்சிகளும் கூட்டணியும்

### 

| **1.** | பாரதிய ஜனதா கட்சி | புரமோத் சாவந்த் | *40* | 37 | 3 | } |
| --- | --- | --- | --- | --- | --- | --- |  
| **1.** | இந்திய தேசிய காங்கிரசு | திகம்பர் காமத் | *37* | 35 | 2 |  |
| --- | --- | --- | --- | --- | --- | --- |
| **2.** | கோவா முன்னேற்றக் கட்சி | விஜட் சர்தேசாய் | *3* | 3 | 0 | } |  
| **1.** | ஆம் ஆத்மி கட்சி | அமித் பாலேகர் | 39 | 36 | 3 |  |  |
| --- | --- | --- | --- | --- | --- | --- | --- |
| **2.** | சுயேச்சை | **N/A** | சந்திரகாந்த் சேத்தே | 1 | 1 | 0 | } |  
| **1.** | அகில இந்திய திரிணாமுல் காங்கிரசு | மஹுவா மொய்த்ரா | 26 | 22 | 4 |
| --- | --- | --- | --- | --- | --- |
| **2.** | மகாராட்டிரவாதி கோமந்த கட்சி | சுதின் தவலீகர் | 13 | 13 | 0 |  
| **1.** | தேசியவாத காங்கிரசு கட்சி | ஜோஸ் பிலிப் டி சோசா | 13 | 13 | 0 |  |
| --- | --- | --- | --- | --- | --- | --- |
| **2.** | சிவ சேனா | ஜித்தேசு காமத் | 10 | 8 | 2 | } |  
| **1.** | புரட்சிகர கோன்சு கட்சி | மனோஜ் பிரதாப் | 40 | *TBD* | *TBD* |  |
| --- | --- | --- | --- | --- | --- | --- |
| **2.** | இந்து மகாசபை | *TBD* | *TBD* | *TBD* | *TBD* | } |
# 2022 கோவா சட்டப் பேரவைத் தேர்தல்

## தேர்தல் முடிவுகள்

| கூட்டணி | கட்சி | பெற்ற வாக்குகள் | பெற்ற இடங்கள் |  |  |  |  |  |
| --- | --- | --- | --- | --- | --- | --- | --- | --- |
| !தே.ஜ.கூ | ஐ.மு.கூ | இந்திய தேசிய காங்கிரசு | 222,948 | 23.46% | 4.9 | 37 | 11 | 6 |
| கோவா பார்வர்டு கட்சி | 17,477 | 1.84% | 1.7 | 3 | 1 | 2 |  |  |
| Total | 240,425 | 25.3% | 3.1 | 40 | 12 | 8 |  |  |
| அஇதிக+ | அகில இந்திய திரிணாமுல் காங்கிரசு | 49,480 | 5.21% | 5.2 | 26 | 0 |  |  |
| மகாராட்டிரவாதி கோமந்த கட்சி | 72,269 | 7.6% | 3.7 | 13 | 2 | 1 |  |  |
| Total | 121,749 | 12.81% | 1.5 | 39 | 2 | 1 |  |  |
| ஆம் ஆத்மி கட்சி | 64,354 | 6.77% | 0.5 | 39 | 2 | 2 |  |  |
| தே.கா.க+ | தேசியவாத காங்கிரஸ் கட்சி | 10,846 | 1.14% | 1.2 | 13 | 0 | 1 |  |
| சிவ சேனா | 1,726 | 0.18% | 0.1 | 10 | 0 |  |  |  |
| Total | 12,572 | 1.32% | 1.0 | 23 | 0 | 1 |  |  |
| 0 |  |  |  |  |  |  |  |  |
| நோட்டா | 10,629 | 1.12% |  |  |  |  |  |  |
| செல்லுபடியான வாக்குகள் |  |  |  |  |  |  |  |  |
| வெற்று வாக்குகள் |  |  |  |  |  |  |  |  |
| **பதிவான வாக்குகள்** |  |  |  |  |  |  |  |  |
| வாக்களிக்காதோர் |  |  |  |  |  |  |  |  |
| **மொத்த வாக்குகள்** |  |  |  |  |  |  |  |  |
# 2022 கோவா சட்டப் பேரவைத் தேர்தல்

## இதனையும் காண்க

- 2017 கோவா சட்டப் பேரவைத் தேர்தல்
- 2022 உத்தரப் பிரதேச சட்டமன்றத் தேர்தல்
- 2022 பஞ்சாப் சட்டமன்றத் தேர்தல்
- 2022 உத்தராகண்ட் சட்டமன்றத் தேர்தல்
- 2022 மணிப்பூர் சட்டமன்றத் தேர்தல்
- 2022 இந்திய மாநிலங்களின் சட்டமன்றத் தேர்தல்கள்
# 2022 மணிப்பூர் சட்டப் பேரவைத் தேர்தல்

**2022 மணிப்பூர் சட்டப் பேரவைத் தேர்தல்** (*2022 Manipur Legislative Assembly elections*) இந்தியாவின் வடகிழக்கில் உள்ள மணிப்பூர் மாநில சட்டமன்றத்தின் 60 உறுப்பினர்களை தேர்ந்தெடுக்க இரண்டு கட்டங்களாக 28 பிப்ரவரி 2022 மற்றும் 5 மார்ச் 2022 ஆகிய நாட்களில் வாக்குப் பதிவு நடைபெற்றது. வாக்கு எண்ணிகை 10 மார்ச் 2022 அன்று நடைபெந்து.மார்ச் 10, 2022 அன்று முடிவுகள் அறிவிக்கப்பட்டன.
# 2022 மணிப்பூர் சட்டப் பேரவைத் தேர்தல்

## தேர்தல் அட்டவணை

மணிப்பூர் தேர்தலுக்கான அட்டவணையினை இந்தியத் தேர்தல் ஆணையம் கீழ்கண்டவாறு வடிவமைத்துள்ளது. இந்த தேர்தல் அட்டவணையானது சனவரி 8, 2022 அன்று வெளியிடப்பட்டது.  
| வரிசை எண் | நிகழ்வுகள் | கட்டம் |
| --- | --- | --- |
# 2022 மணிப்பூர் சட்டப் பேரவைத் தேர்தல்

## தேர்தல் முடிவுகள்

10 மார்ச் 2022 அன்று மொத்தமுள்ள 60 தொகுதிகளுக்கும் வாக்குகள் எண்ணப்பட்டு, முடிவுகள் அறிவிககப்பட்டது. அதில் மணிப்பூர் மாநிலத்தை ஆளும் பாரதிய ஜனதா கட்சி 32 தொகுதிகளிலும், தேசிய மக்கள் கட்சி 7 தொகுதிகளிலும், ஐக்கிய ஜனதா தளம் 6 தொகுதிகளிலும், இந்திய தேசிய காங்கிரசு 5 தொகுதிகளிலும், நாகாலாந்து மக்கள் முன்னணி 5 தொகுதிகளிலும், குக்கி மக்கள் கூட்டணி 2 தொகுதிகளிலும் மற்றும் சுயேட்சைகள் 3 தொகுதிகளிலும் வெற்றி பெற்றுள்ளனர்.  
இதன் மூலம் பாரதிய ஜனதா கட்சி ஆட்சியை மீண்டும் தக்கவைத்துக் கொண்டுள்ளது. ந. பீரேன் சிங் இரண்டாவது முறையாக மணிப்பூர் முதலமைச்சராக 21 மார்ச் 2022 அன்று பதவியேற்றார்.
# 2022 மணிப்பூர் சட்டப் பேரவைத் தேர்தல்

## இதனையும் காண்க

- 2017 மணிப்பூர் சட்டப் பேரவைத் தேர்தல்
- 2022 உத்தரப் பிரதேச சட்டமன்றத் தேர்தல்
- 2022 பஞ்சாப் சட்டமன்றத் தேர்தல்
- 2022 உத்தராகண்ட் சட்டமன்றத் தேர்தல்
- 2022 இந்திய மாநிலங்களின் சட்டமன்றத் தேர்தல்கள்
# அப்னா தளம்

**அப்னா தளம்** (**Apna Dal**), இந்தியாவின் உத்தரப் பிரதேச மாநிலத்தில் மட்டும் செயல்படும் அரசியல் கட்சி ஆகும். இதனை 4 நவம்பர் 1995 அன்று நிறுவியவர் சோனாலால் படேல் ஆவார். இதன் தற்போதைய தலைவர் கிருஷ்ண படேல் ஆவார். உத்தரப் பிரதேசத்தின் பூர்வாஞ்சல் பகுதியில் வாழும் குர்மி மக்களின் சமுக, பொருளாதார, கல்வி மேம்பாட்டிற்கு பாடுபடும் இக்க்கட்சி, வாரணாசி, மிர்சாபூர் போன்ற பகுதிகளில் அதிக செல்வாக்குடன் உள்ளது. அப்னா தளம் கட்சியிலிருந்து 2016-ஆம் ஆண்டில் அப்னா தளம் (சோனேலால்) பிரிந்தது.. 2022 உத்தரப் பிரதேச சட்டமன்றத் தேர்தலில் இக்கட்சி சமாஜ்வாதி கட்சியுடன் கூட்டணி வைத்து போட்டியிடுகிறது.
# அப்னா தளம்

## இதனையும் காண்க

- அப்னா தளம் (சோனேலால்)
- குர்மி மக்கள்
# 2022 இல் தமிழ்நாடு

**2022 இல் தமிழ்நாடு**, 2022 நாட்காட்டி ஆண்டில் தமிழ்நாட்டில் நிகழ்ந்த முக்கிய நிகழ்வுகள் ஆகும்.
# 2022 இல் தமிழ்நாடு

## சனவரி 2022

- 4 சனவரி - 21 பொருட்கள் அடங்கிய சிறப்புப் பொங்கல் பரிசு தொகுப்பை தமிழ்நாடு அரசு, நியாய விலைக்கடைகள் மூலம் குடும்ப அட்டைதாரர்களுக்கு வழங்குகிறது. இந்த பொங்கல் பரிசு வழங்க 31 சன்வரி 2022 முடிய தேதி நீட்டிக்கப்பட்டுள்ளது.  
- 7 சனவரி - கொரானா பெருந்தொற்று பரவலை தடுக்க இரவு 10 மணி முதல் காலை 7 மணி வரை இரவு நேர ஊரடங்கு நடைமுறைபடுத்தப்பட்டுள்ளது. மேலும் வெள்ளி, சனி மற்றும் ஞாயிற்றுக்கிழமைகளில் கோயில், தேவாலயம் மசூதிகளில் பொதுமக்கள் வழிப்பாட்டிற்கு அனுமதி இல்லை. மேலும் மருத்துவமனை, மருந்துக்கடை, செய்தித் தாட்கள், மின்சாரம், பால் விற்பனை, முன்களப் பணியாளர்கள் தவிர பிறர்க்கு ஞாயிற்று கிழமை காலை 6 மணி முதல் மறுநாள் திங்கள் கிழமை காலை 6 மணி வரை முழு அடைப்பு மேற்கொள்ளப்படுகிறது. பொது இடங்களில் கொண்டாடப்படும் அனைத்து வகையான பொங்கல் பண்டிகை விழாக்கள் ரத்து செய்யப்படுகிறது.
# 2022 இல் தமிழ்நாடு

## பிப்ரவரி

- 19 பிப்ரவரி - தமிழ்நாட்டில் நகரபுற உள்ளாட்சித் தேர்தல்கள் நடைபெற்றது.
# 2022 இல் தமிழ்நாடு

## ஏப்ரல்

27 ஏப்ரல் - அதிகாலை மூன்று மணி அளவில் தஞ்சாவூர் களிமேடு கிராமத்தில் நடைபெற்ற தேர்த் திருவிழாவின் போது, தேரின் மீது உயர் அழுத்த மின்சார கம்பி பட்டு 12 பேர் உயரிழந்தனர்.
# 2022 இல் தமிழ்நாடு

## மே

- 9 மே - ச. மாரீஸ்வரன் மற்றும் செ. கார்த்திக் ஆகியோர் தேசிய வளைதடிப் பந்தாட்ட அணியில் விளையாட தேர்வு செய்யப்பட்டனர்.
- 18 மே - இந்திய அரசியலமைப்புச் சட்டப் பிரிவு 142ஐ பயன்படுத்தி இந்திய உச்ச நீதிமன்றம், இராஜீவ் காந்தி படுகொலை வழக்கில் பேரறிவாளனை விடுதலை செய்து தீர்ப்பு வழங்கியது.
# 2022 இல் தமிழ்நாடு

## சூலை

- சூலை 28 - சென்னையில் 44 ஆவது சதுரங்க ஒலிம்பியாடு போட்டியை இந்தியப் பிரதமர் நரேந்திர மோதி துவக்கி வைத்தார்.
# 2022 இல் தமிழ்நாடு

## அக்டோபர்

- அக்டோபர் 23 - கோயம்புத்தூர் நகரத்தின் உக்கடம் பகுதியில் உள்ள கோட்டை ஈஸ்வரன் கோயில் எதிரில் காரில் இருந்த எரிவாயு உருளை வெடிகுண்டு வெடித்ததில், அதனை ஓட்டி வந்த ஜமேசா முபின் என்பவர் உடல் கருகி இறந்தார்.